als_Latn dik_Latn sag_Latn
Laçianët i kanë dhënë sot dorën e fundit përgatitjeve për ndeshjen e nesërme kundër Flamurtarit. Transferta e radhës është mjaft e vështirë për kurbinasit, të cilët e kanë vlerësuar maksimalisht kundërshtarin. Ndryshe nga një javë më parë, kur hallet e kurbinasve ishin dëmtimet e shumta, kësaj here “dhembja e kokës” për Nicën është përzgjedhja e 11-tëshes titullare. Porta është reparti i vetëm ku pas dëmtimit të Llanit ka mbetur pa shumë konkurrencë. Ndërsa të gjitha repartet e tjera duken të mbipopulluara me lojtarë cilësorë. Laçi këtë sezon kërkon të arrijë një vend në Kupat e Europës. Gjatë një prononcimi për gazetën “Sport Ekspres”, kapiteni i laçianëve, Erjon Vucaj, shprehet se skuadra ka objektiv arritjen e Kupave të Europës. Ai ndalet veçanërisht tek sfida ndaj korçarëve. “Objektivi kryesor për ne ka qenë mbrojtja e trofeut të Kupës së Shqipërisë. Kemi arritur deri në 8 më të mirat dhe jemi akoma në lojë, pavarësisht se humbëm ndeshjen e parë në shtëpinë tonë. Në Korçë do të shkojmë për të arritur kualifikimin. Laçi ka grupin e duhur për të tentuar në çdo ndeshje fitoren dhe diçka të tillë do ta provojmë edhe në Vlorë. Urojmë të kemi edhe fatin në anën tonë në këtë sfidë”, ka pohuar kapiteni i bardhezinjve, Vucaj.
Laçi guxon në Vlorë, Vucaj: Luajmë për fitore0
Share.
als_Latn als_Latn eng_Latn